Leivad-saiad-sepikud teen ise. Jogurti-kohupiima-toorjuustu teen ise. Juurikatega varustavad meid Lõuna-Eesti väiketalunikud Kaja Kesküla koordineerimisel. (Maa)piimaga varustab meid kaks korda nädalas Piimaonu.  Poest… Poest ostan jahu, näiteks (õnneks müüakse Vändra Leiva mahejahusid ja Eesti Mahe teraviljatooteid suuremates poodides ka). Rimist ostan I Love Eco sarja riisi ja tomatipastasid ja… Ega ei tahagi meelde tulla, millal ma viimati poest muud toidukraami ostsin. Nädalas käime korra turul ja paar korda poes. Ja kui aus olla, siis pigem käime poest veini kui süüa ostmas. Veini me veel ise teha ei oska! :D  Aga pastat tahaks küll ise tegema hakata… Unistada ju võib!